**PROVEDBENI PLAN ORGANIZACIJE NASTAVE ZA UČENIKE OD 1. DO 4. RAZREDA OŠ STARIGRAD**

**OD 18. SIJEČNJA 2021. GODINE**

1. **NASTAVA U ŠKOLI**

Nastava će se u školi organizirati za učenike razredne nastave. Rad u školama u sadašnjim epidemiološkim uvjetima smatra se jednako sigurnim kao i boravak kod kuće te se omogućuje uključivanje sve djece razredne nastave.

* 1. **Djeca koja ne smiju dolaziti u školu**

Djeca s povišenom tjelesnom temperaturom, respiratornim simptomima poput kašlja i kratkog daha ili djeca koja su pod rizikom da su mogli biti u kontaktu s osobama pozitivnim na COVID-19 ili su pod sumnjom da su pozitivni na COVID-19 ne smiju dolaziti u školu.

* 1. **Organizacija rada**

Nastava će se organizirati za sve učenike u jutarnjoj smjeni. Za učenike PO Tribanj Kruščica nastava će počinjati u 9.00 sati, a za učenike MŠ Starigrad u 8.00 sati.

U školi se održava nastava svih nastavnih predmeta, uključujući Engleski jezik, Vjeronauk, Njemački jezik u 1. i 4. razredu, Glazbenu kulturu u 4. razredu, Rano učenje Njemačkog jezika od 1. do 3. razreda i Informatika od 1. do 4. razreda. Nastava tjelesne i zdravstvene kulture održavat će se na otvorenom prostoru izbjegavajući vježbe i igre koje uključuju direktan kontakt učenika. Raspored sati određuju razredne učiteljice u suradnji s predmetnim učiteljima.

Fizički kontakt djece iz različitih razrednih odjela treba smanjiti koliko je moguće. Svaki razredni odjel boravi u svojoj učionici u kojoj će se klupe razmjestiti na udaljenost od 2 metra. Učenik sjedi uvijek na istom mjestu u učionici**.  *Učenik smije koristiti samo svoj pribor za rad.***

1. **ORGANIZACIJA PROSTORA – UČENICI I UČITELJI**

Svaki razredni odjel, u matičnoj školi i područnom odjelu, će imati nastavu u svojoj učionici izuzev 1. razreda koji će imati nastavu u velikoj učionici gdje se održava nastava tjelesno- zdravstvene kulture. Korištenje toaleta organizirat će se na način da se poštuje razmak (koliko je to moguće s obzirom na specifičnosti razvojne dobi učenika). Školske klupe razmiču se tako da djeca sjede na što većoj udaljenosti (po mogućnosti 2 m).

* 1. **ODRŽAVANJE PROSTORA**

Prostor će se svakodnevno **dezinficirati** dva puta i to prije početka nastave i nakon završetka nastave. Dezinficirati se moraju sve korištene površine: pod, klupe, kvake, tipkovnice, konzole, slavine u kuhinji i sanitarnim čvorovima, tipke vodokotlića, daljinski upravljači, prekidači za struju… Svi koji u školu unose mobitel, moraju ga dezinficirati nakon ulaska u zgradu.

Nakon održavanja nastave prostor se prije dezinfekcije mora **očistiti**.

Prije i nakon održavanja nastave prostor će **prozračivati** spremačica, a tijekom nastave učiteljica.

1. **PRATNJA I PRIMOPREDAJA DJECE**

* U školu učenici dolaze i odlaze *sami, organiziranim prijevozom ili u pratnji roditelja*, *ovisno o odluci roditelja*, kao što bi dolazili da nema epidemije. Roditeljima ili drugim osobama koje su odlučile dovoditi i odvoditi dijete u školu, ne preporuča se ulaz u školu te im se savjetuje da ispred škole drže razmak od 2 metra. U pratnji učenika može biti samo jedna odrasla osoba.
* Roditelji/ skrbnici koji imaju povišenu tjelesnu temperaturu, respiratorne simptome poput kašlja i kratkog daha, ili koji su pod rizikom da su mogli biti u kontaktu s osobama pozitivnim na COVID-19 ili su pod sumnjom da bi mogli biti zaraženi s COVID-19 ne smiju dovoditi dijete u školu.
  1. **POSTUPANJE DJECE I UČITELJA PO ULASKU U ŠKOLU**

**Učiteljica** je dužna doći **15 minuta prije početka nastave njenog razrednog odjela**, ući na ulaz koji je predviđen za njen razredni odjel, dezinficirati ruke i potplate na ulazu u školu, izmjeriti tjelesnu temperaturu i upisati u tablicu evidenciju vrijednosti izmjerene tjelesne temperature te koordinirati dolazak djece i radnje koje moraju učiniti prije ulaska u učionicu.

**U MATIČNOJ ŠKOLI NASTAVA POČINJE U** **8.00 h**

Učenici ulaze na: **a)** **glavni ulaz (I i III. razred)**

**b) ulaz kod kuhinje (II. I IV. razred)**

Na ulazu dezinficiraju potplate pod nadzorom učiteljice.

Peru ruke sapunom ili dezinficiraju dezinficijensom koji se nalazi ispred učionice.

Ulaze u učionicu.

**U PO TRIBANJ KRUŠČICA NASTAVA POČINJE U 9.00 SATI**

Učenici ulaze na glavni ulaz

Na ulazu dezinficiraju potplate pod nadzorom učitelja.

Peru ruke sapunom ili dezinficiraju dezinficijensom koji se nalazi ispred učionice.

Ulaze u učionicu.

**Ispred svake učionice bit će pripremljeno sredstvo za dezinfekciju ruku i upute za korištenje toga sredstva.**

**Prostor učionice će se redovito prozračivati i to spremačica prije i nakon nastave i učitelj tijekom nastave.**

1. **PRIJEVOZ UČENIKA**

Prijevoz učenika će biti organiziran poštujući epidemiološke mjere u javnom prijevozu, a prema redu vožnje:

POLAZAK

SELINE 7.25

KRAPIĆI 7.40

ŠIBULJNA 8.00

LJUBOTIĆ 8.10

MARIJA MAGDALENA 8.35

1. **MLIJEČNI OBROK (MARENDA)**

Učenicima koji će primati marendu, ona će im biti ostavljena na stolu ispred učionice

koji će prethodno biti dezinficiran. Priprema marende vršit će se uz strogo

pridržavanje epidemioloških mjera, a prema protokolu koji je donijela Škola.

1. **ZAŠTITA DJECE**

* Djeca u školi ne nose zaštitnu masku ni rukavice.
* **Roditelj**/**skrbnik ima obvezu ujutro, prije polaska djeteta u školu, izmjeriti tjelesnu temperaturu te u slučaju povišene tjelesne temperature ne dovodi dijete u školu, već se javlja ravnateljici (369 153), izabranom pedijatru ili obiteljskom liječniku radi odluke o testiranju na COVID-19.**
* Ako dijete razvije simptome COVID infekcije tijekom boravka u školi učitelj će odmah obavijestiti roditelje, koji moraju u najkraćem roku doći po dijete.
* Djeca sa znakovima drugih bolesti, ne dolaze u školu.
* Djecu treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.

1. **ZAŠTITA DJELATNIKA**

* Svim djelatnicima će se svakodnevno mjeriti temperatura, o čemu će se voditi evidencija.
* Na ulazu u zgradu nalazit će se beskontaktni toplomjer. Svaki djelatnik će izmjeriti sebi temperaturu i upisati u evidencijsku tablicu.
* U slučaju povišene tjelesne temperature kod zaposlenika, ravnateljica škole će obavijestiti liječnika i postupiti prema uputama HZJZ-a.
* Djelatnici se izvan ustanove i nakon radnog vremena moraju pridržavati općih uputa socijalnog distanciranja i održavanja higijene.

Ravnateljica

Jadranka Marasović, dipl. pedagog